Poverený príslušník Policajného zboru v Detve začal trestné stíhanie pre prečin krádeže, ktorého sa dopustil doposiaľ neznámy páchateľ v noci na štvrtok (28.4.) v Lúčnej štvrti v Detve keď sa vlámal do priestorov predajne cyklošportu. Páchateľ kameňom rozbil sklo na vchodových dverách a vošiel do predajne, z ktorej ukradol 5 bicyklov doposiaľ nezistenej značky. Krádežou bicyklov spôsobil majiteľovi škodu, ktorá bola predbežne vyčíslená na 6500 eur. Konaním páchateľa došlo aj ku škode na zariadení. Táto škoda bola vyčíslená na viac ako 177 eur. Páchateľovi za takúto krádež hrozí trest odňatia slobody až na 2 roky.